SAMSUNG1
రోడ్లపైకి ఎలక్ట్రానిక్‌ దిగ్గజ కార్లు
హైదరాబాద్‌, మే 4: సెల్ఫ్‌ డ్రైవింగ్‌ కార్ల టెస్టింగ్‌ పై టెక్‌ దిగ్గజాలన్నీ పోటీపడి మరి ప్రభుత్వాల నుంచి గ్రీన్‌సిగ్నల్స్‌ తెచ్చుకుంటున్నాయి. తాజాగా స్మార్ల్‌ఫోన్ల రారాజు, ఎలక్రానిక్స్‌ దిగ్గజం శాంసంగ్‌ కూడా సెల్ఫ్‌ డ్రైవింగ్‌ కార్లపై దృష్టిసారించింది. వీటి టెస్టింగ్‌కు ప్రభుత్వం నుంచి ఆమోదం కూడా తెచ్చేసుకుంది. సెల్ఫ్‌ డ్రైవింగ్‌ కార్ల టెస్టింగ్‌ కోసం ఆమోదం తెచ్చు కున్న తొలి ఎలక్ట్రానిక్స్‌ దిగ్గజంగా శాంసంగ్‌ పేరులోకి వచ్చింది. దీంతో ఈ కంపెనీ దక్షిణ కొరియా రోడ్లపై సెల్ఫ్‌ డ్రైవింగ్‌ కార్లను చక్కర్లు కొట్టనుంది. హూండా§్‌ు, కియా లాంటి కార్ల కంపెనీలకు ఇప్పటికే భూమి, మౌలికసదుపాయాలు, రవాణా మంత్రిత్వశాఖ ఆమోదం తెలిపింది. సెన్సార్స్‌ కెమెరాలతో వీటి టెస్టింగ్‌ను శాంసంగ్‌ కంపెనీ చేపట్టనుందని అక్కడి ప్రభుత్వం పేర్కొంది. ప్రతికూడా వాతావరణ పరిస్థితులు, అడ్డంకులు ఎదురైనప్పుడు వాహనాలను ఎలా నడపాల్లో ఆర్టిఫిషియల్‌ ఇంటెలిజెన్సీ ద్వారా కంపెనీ అధ్యయనం చేయనుంది. స్వయంప్రతిపత్తి డ్రైవింగ్‌ టెక్నాలజీపై కంపెనీ 2015లోనే ఓ బిజినెస్‌ యూనిట్‌ను ప్రారంభించింది. 2016 నవంబర్‌లో కనెక్టెడ్‌ కార్ల కోసం సాఫ్ట్‌వేర్‌ పరికరాలను అభివృద్ధి చేసే అమెరికా సంస్థ హర్మాన్‌ను శాంసంగ్‌ 8బిలియన్‌ డాలర్లకు కొనుగోలు చేసింది. పెద్దపెద్ద టెక్నాలజీ దిగ్గజాలు గూగుల్‌, ఆపిల్‌, బైడూ, సంప్రదాయ కారు తయారీ సంస్థలు జీఎం, ఫోర్డ్‌, రైడ్‌ హైలింగ్‌ స్టార్టప్‌ ఉబర్‌, దీదీలు ఇప్పటికే డ్రైవర్‌ లెస్‌ కారు టెక్నాలజీని అందుబాటులోకి తీసుకొచ్చేస్తున్నాయి.